સ્ટેટ બેંક ઓફ ઈન્ડિયાએ બેંક સમુહનું નેતૃત્વ કર્યું હતુ.આ મામલે આઇસીઆઇસીઆઇ બેંકના બોર્ડ ઓફ ડિરેક્ટરની બેઠક બોલાવી છે.. જે બેંકની નાદારી સહિતના મામલાની સમીક્ષા કરશે. હાલમાં આ મામલો નેશનલ કંપની લૉ ટ્રિબ્યુનલ પાસે પેન્ડિંગ છે. બેંકે બોમ્બે સ્ટોક એક્સચેન્જમાં રેગ્યુલેટરી ફાઈલિંગમાં જણાવ્યું હતું કે આઇસીઆઇસીઆઇ બેંકના બોર્ડ ઓફ ડિરેક્ટર્સની બેઠકમાં એવા મામલાની સમીક્ષા કરવામાં આવશે જે નેશનલ કંપની લૉ ટ્રિબ્યુનલને નાદારી હેઠળ મોકલાયા છે. બોર્ડ ઓફ ડિરેક્ટર્સની આ બેઠક ચંદા કોચર અને વીડિયોકોન ગ્રુપના હિતોના ટકરાવ વિવાદ વચ્ચે યોજાઈ રહી છે. જોકે બેંકે આને રેગ્યુલર મિટીંગ હોવાનું જણાવ્યું છે. ગત વર્ષે એપ્રિલમાં પણ આ બેઠક યોજાઈ હતી. સીબીઆઈએ આ મામલે આઇસીઆઇસીઆઇ બેંકના એમડી અને સીઈઓ ચંદા કોચરના પતિ દીપક કોચર સામે કેસ દાખલ કર્યો છે. જો આ તપાસમાં આરોપ સાચા ઠરશે તો ચંદા કોચરની આબરૂ ધૂળધાણી થઈ જશે..